गोसेवा के लिए आगे आने का किया आह्वान
नंदगांव में गोसंरक्षण का संकल्प के साथ कुम्हार, कुमावत प्रजापति समाज का हुआ समागम
भास्करन्यूज | मंडार
मनोरमा गोलोकतीर्थ नंदगांव में कुम्हार, कुमावत प्रजापति समाज की ओर से गोभक्ति समागम का आयोजन किया गया। कार्यक्रम का पथमेड़ा के संरक्षक संत गोविंद वल्लभ महाराज, राधाकृष्ण महाराज के सान्निध्य में गोमाता की पूजा अर्चना कर गोवंदना के साथ शुभारंभ किया गया। गोरक्षा-गोसेवा के संगीतमयी संकीर्तन एवं नारों से आसमान गुंजायमान हो रहा था। पथमेडा गोधाम महातीर्थ के राष्ट्रीय प्रवक्ता पूनम राजपुरोहित ने बताया कि इस मौके पूर्व विधायक हरीश कुमावत, सुमेरपुर नगर पालिका चेयरमैन जोराराम कुमावत, मोहन मेवाड़ा, चांदराई अखिल भारतीय कुम्हार कुमावत प्रजापति समाज के प्रदेषाध्यक्ष डॉ.आरसी कुमावत उपाध्यक्ष गोपाल कुमावत ने कुम्हार समेत समाज के लोगों ने विचार व्यक्त किए। वक्ताओं ने प्रजापत, प्रजापति कुमावत को एक ही बताते हुए सभी को गोमाता की सेवा करने में आगे आने का आह्वान किया। इस मौके समाज के हर घर में एक गाय माता का पालन करने का संकल्प लिया गया तथा गायों को कत्लखाने जाने से रोकने के लिए एकजूट होने का भी आहवान किया। गोसभा सभा में पथमेड़ा के संरक्षक गोविंद वल्लभ महाराज ने कहा कि सनातन धर्म का आधार ही गोमाता है। गोमाता केवल देती ही है और मानव जाति और पूरी प्रकृति गाय कीऋणि है। सनातन के सोलह संस्कारों में से गाय के पंचगव्य के बिना कोई भी संस्कार संभव ही नहीं है।
उन्होंने कुम्हार-प्रजापत-कुमावत समाज को आहवान किया कि शिक्षा, संस्कार समृद्धि पर ध्यान देने से चहुमुखी प्रगति संभव है। महाराज ने कहा कि सभी समाजों को राष्ट्र मानवता के भाव की मजबुती लिए कार्य करना चाहिए, जिसके लिए सात्विकता आवश्यक है और सात्विकता केवल पंचगव्य से ही मिलना संभव है। इस मौके मारू शिक्षा संस्थान अध्यक्ष नगाराम प्रजापत, देवाराम, जसवंत उपसरपंच, धनाराम प्रजापत, जैसाराम, सांचोर विधायक सुखराम विश्नोई मौजूद थे। मंच से सर्व सहमति से प्रजापत समाज जालोर, सिरोही पाली की ओर से गोहत्या बंद कराने को लेकर मुख्यमंत्री को ज्ञापन पारित कर भेजा गया।
मंडार. नंदगांव में आयोजित कार्यक्रम में मंचासीन अतिथि।
hin_Deva hin_Deva bho_Deva hin_Deva hin_Deva hin_Deva